EkBass/fiwiki-20250220-pages-articles huggingface dataset:
Heike Warnicke

Heike Sinaki (ent. Warnicke, o.s. Schalling, s. 1. kesäkuuta 1966 Weimar, Saksan demokraattinen tasavalta) on saksalainen pikaluistelija, joka aktiiviurallaan edusti myös DDR:ää. Hän on olympia-, MM- ja EM-mitalisti sekä kaksinkertainen 3 000 & 5 000 metrin maailmancupin kokonaisvoittaja. Hän edusti ESC Erfurtia. Warnicke saavutti Albertvillen olympialaisissa 1992 hopeaa 3 000 metrillä ajalla 4.22,88 ja 5 000 metrillä ajalla 7.37,59 sekä sijoittui 1 500 metrillä kahdeksanneksi. Lillehammerissa 1994 hän oli 3 000 metrillä 15:s ja 1 500 metrillä 26:s, Naganossa 1998 5 000 metrillä 14:s. Warnicke saavutti yleisluistelun MM-kilpailuissa hopeaa 1991 ja pronssia 1993, sijoittui viidenneksi 1990, 1992 ja 1995, kuudenneksi 1985, kahdeksanneksi 1987 ja 1989, kymmenenneksi 1996 sekä 11:nneksi 1994. Matkakohtaisissa MM- kilpailuissa hän oli 5 000 metrillä neljäs 1997 ja seitsemäs 1996. Warnicke sai EM-kilpailuissa hopeaa 1991 ja 1993 sekä pronssia 1990 ja 1992. Lisäksi hän oli viides 1987, kuudes 1989 sekä yhdeksäs 1994 ja 1996. Warnicke voitti yhdistetyn 3 000 ja 5 000 metrin maailmancupin kokonaiskilpailun kausilla 1988–1989 ja 1990–1991, sijoittui toiseksi kaudella 1992–1993 sekä kolmanneksi kausilla 1989–1990 ja 1991–1992. 1 500 metrin maailmancupissa hän oli kolmas kaudella 1992–1993. Hän voitti yhteensä viisi maailmancupin osakilpailua 3 000 metrillä. Lisäksi hän sijoittui eri matkoilla kaikkiaan 18 kertaa toiseksi ja 16 kertaa kolmanneksi. Kotimaansa mestaruuskilpailuissa hän sai yhdeksän kultaa, 16 hopeaa ja kolme pronssia. Hän muutti vuonna 1999 Kaliforniaan puolisonsa George Sinakin kanssa. == Ennätykset == Matka Aika Paikka Päivä 500 m 42,41 Heerenveen 22. tammikuuta 1993 1 000 m 1.24,57 München 13. maaliskuuta 1991 1 500 m 2.03,40 Hamar 13. joulukuuta 1997 3 000 m 4.12,92 Hamar 13. joulukuuta 1997 5 000 m 7.17,05 Heerenveen 22. tammikuuta 1993 == Lähteet == Luokka:Saksalaiset pikaluistelijat Luokka:Itäsaksalaiset pikaluistelijat Luokka:Saksalaiset olympiamitalistit Luokka:Vuonna 1966 syntyneet Luokka:Elävät henkilöt
Saapashousut

Saapashousut (puhekielessä pussihousut) ovat erityisesti saappaiden kanssa käytettäväksi tarkoitettu housutyyppi, jonka lahkeet ovat alaosasta kapeammat ja reisien kohdalta sivulle päin pussimaisesti levenevät. Lahkeensuita voidaan lisäksi kuroa erityisillä lahkeenpitimillä. Lahkeensuissa voi olla jalan alle pujotettavat lenkit. Toisinaan saapashousujen takamus ja/tai polvet on vahvistettu nahkapaikoin. Saapashousut toimivat sotilaiden arvoaseman toissijaisina tunnuksina osana univormua erottuessaan suorista housuista. Suomen puolustusvoimien 1930–1950-luvuilla käyttämään kenttäpukuun m/36 kuuluivat saapashousut ratsastavilla aselajeilla sekä upseeristolla ja kanta- aliupseereilla miehistön käyttäessä suoria housuja.Palokangas 2005, 90 Saapashousut saattoivat Suomessa kuulua ajurien, vielä taksiautoilijoidenkin asuun 1920-luvulla.Kuvan "Keravalaisia taksiautoilijoita" teksti, muistaja.fi Saapashousujen materiaali on vaihdellut ajankohdan ja valmistajan mukaan. Suomessa materiaalina on käytetty ainakin puuvillaa, villaa (kuten sarkaa), diagonaalia, teryleeniä ja kreppinylonia.Museotietokanta Kantapuu: hakusana saapashousut ==Lähteet== * ===Viitteet=== ==Aiheesta muualla== * Kantapuu.fi hakusana saapashousut Luokka:Housut
Aleksandr Tkatšev

Aleksandr Vasiljevitš Tkatšev (, 4. marraskuuta 1957 Semiluki, Voronežin alue, Neuvostoliitto) on venäläinen Neuvostoliittoa edustanut entinen telinevoimistelija. Aleksandr Tkatšev kehittyi telinevoimistelijaksi 1960-luvun mestarivoimistelijan Mihail Voroninin opissa. Hän saavutti urallaan kaksi olympiakultaa ja yhden hopean Moskovan olympiakisoissa 1980. MM-kisoissa hän saavutti kaikkiaan kolme mestaruutta, kolme hopeaa ja kolme pronssia vuosina 1978–1981. Lisäksi hän saavutti kaksi kertaa Neuvostoliiton 6-ottelumestaruuden vuosina 1980 ja 1981 sekä seitsemän telinekohtaista mestaruutta. EM-kisoissa Tkatšev saavutti henkilökohtaisen 6-ottelumestaruuden vuonna 1981. Lisäksi hän saavutti kolme lajikohtaista mestaruutta vuosina 1977–1981, viisi EM-hopeaa sekä kaksi EM-pronssia. Neuvostoliiton mestaruuskisojen hopeamitaleja tuli kaikkiaan viisi ja pronsseja kolme. Ohessa Aleksandr Tkatševin telinevoimistelumenestys taulukkomuodossa: Kilp.vuosi Urheilutapahtuma 6-ott. Joukkue Per Hev RG Rek Noj Hyp 1976 NL:n mestaruuskisat 3rd 1977 Maailman Cup 3rd 2nd 3rd 3rd 2nd 1st EM-kisat 2nd 1st 2nd 2nd Universiadit 1st NL:n mestaruuskisat 2nd 3rd 1st 2nd NL:n Cup 1st 1978 MM-kisat 2nd Maailman Cup 3rd NL:n mestaruuskisat 2nd 2nd 3rd 1st 2nd NL:n Cup 2nd 1979 MM-kisat 3rd 1st 3rd 3rd 2nd 2nd EM-kisat 2nd 1st NL:n mestaruuskisat 1st 1st 1st NL:n Cup 2nd 1980 NL:n mestaruuskisat 1st 1st 2nd 1st 1st 1981 MM- kisat 1st 1st EM-kisat 1st 3rd 3rd 2nd 1st NL:n mestaruuskisat 1st 2nd 1st 3rd NL:n Cup 1st ==Aiheesta muualla== *Alexander Tkachev (USSR) voimistelu-ura *Alexander Tkachev *Aleksandr Tkachov sport-reference.comissa Luokka:Neuvostoliittolaiset telinevoimistelijat Luokka:Neuvostoliittolaiset olympiavoittajat Luokka:Vuonna 1957 syntyneet Luokka:Elävät henkilöt
I Can’t Stop Drinking About You

I Can't Stop Drinking About You on yhdysvaltalaisartisti Bebe Rexhan debyyttisingle hänen I Don’t Wanna Grow Up -EP:ltä. Sanoiltaan kappale käsittää laulajan surua ja vihaa avioeron aiheuttamasta runsaasta juopottelusta. Kappale sai pääosin positiivisen vastaanoton musiikkikriitikoilta, jotka kehuivat Rexhan sanoja sekä instrumentaalisuutta kappaleella. Kappale ei ole päässyt Yhdysvaltain Billboard Hot 100 -listalle, mutta se on päässyt Bubbling Under -listan sijalle viisitoista, joka toimii 25 kappaleen laajennuksena Hot 100-listalle. ==Kappalelista== Digitaalinen lataus #"I Can’t Stop Drinking About You" – 3:36 Digitaalinen lataus – Remiksit #"I Can’t Stop Drinking About You" (Chainsmokers Remix) – 4:23 #"I Can’t Stop Drinking About You" (Quintino Remix) – 5:07 #"I Can’t Stop Drinking About You" (Dawn Remix) – 4:06 #"I Can’t Stop Drinking About You" (Felix Snow Remix) – 3:21 #"I Can’t Stop Drinking About You" (Jumpsmokers Remix) – 3:48 ==Listasijoitukset== Listat (2014) Paras sijoitus Yhdysvallat (Billboard Bubbling Under Hot 100 Singles) 15 Yhdysvallat (Billboard Dance/Mix Show Airplay) 12 Yhdysvallat (Billboard Mainstream Top 40) 31 ==Lähteet== Luokka:Vuoden 2014 kappaleet Luokka:Bebe Rexhan kappaleet
Rudolf Peierls

Rudolf Peierls (1907–1995) oli saksalaissyntyinen brittiläinen ydinfyysikko. Hän tutki aluksi kiinteän aineen fysiikkaa, mutta kiinnostui 1930-luvulla ydinfysiikasta. Hän osallistui 1940-luvulla Maud-ohjelmaan, joka oli brittiläinen ydinpommihanke. Hankkeen tutkijat siirtyivät 1943 Yhdysvaltojen vastaavaan Manhattan-projektiin. Peierls syntyi Berliinissä juutalaiskäännynnäiseen perheeseen. Hän suoritti yliopistollisen loppututkinnon Berliinin yliopistossa ja alkoi sen jälkeen kiinnostua ydinfysiikasta. Tohtoriksi hän väitteli Werner Heisenbergin ohjauksessa Leipzigin yliopistossa 1920-luvun lopussa. Kun hän vuonna 1933 sai stipendiaatin Cambridgen yliopistoon, hän päätti olla enää palaamatta Saksaan. Peierls nimitettiin 1937 Birminghamin yliopiston matemaattisen fysiikan professoriksi ja edelleen 1963 Oxfordiin ja 1974 Yhdysvaltoihin Seattleen. Maud-ohjelman osana vuodesta 1940 Peierls tutki, miten uraanin isotooppi U-235 voitaisiin erottaa luonnonuraanista. == Lähteet == Luokka:Ydinfyysikot Luokka:Saksalaiset fyysikot Luokka:Ranskan tiedeakatemian jäsenet Luokka:Vuonna 1907 syntyneet Luokka:Vuonna 1995 kuolleet
Reserviläiskirje

Reserviläiskirje oli Suomen puolustusvoimien vuonna 2015 noin 900 000 reserviläiselle lähettämä tiedote sodan ajan sijoituksesta.http://www.puolustusvoimat.fi/staattinen/reservilaiskirje/ http://www.hs.fi/kotimaa/a1432094121604http://www.iltalehti.fi/uutiset/2015042719588889_uu.shtml Reserviläiskirje pohjautuu puolustusvoimien mukaan vuosina 2010-2013 käynnistettyihin organisaatiouudistukseen.http://www.iltasanomat.fi/kotimaa/art-1430707786024.html http://www.iltasanomat.fi/kotimaa/art-1428544812022.html http://www.uusisuomi.fi/kotimaa/81309-puolustusvoimien-poikkeuksellinen-teko- harva-valtio- maailmassahttp://yle.fi/uutiset/haglund_reservilaiskirjeilla_ei_mitaan_tekemista_ukrainan_kriisin_kanssa/7918976 Monet ulkomaiset lehdet väittivät kirjeen liittyvän Ukrainan kriisiin liittyvään kasvaneeseen Venäjän uhkaanhttp://www.verkkouutiset.fi/kotimaa/reservilaiskirje%20mirror-36405 ja kyselivät, onko Suomi valmistautumassa Venäjän vastaiseen sotaan.http://www.uusisuomi.fi/kotimaa/82095-suomen-reservilaiskirjeesta-iso- alakka-maailmalla-onko-suomi-valmistautumassa-sotaan Puolustusvoimat pyysi, etteivät reserviläiskirjeen saaneet levittäisi sen tietoja julkisuuteen esimerkiksi internetissä.http://yle.fi/uutiset/reservilaiset_levittaneet_arkaluontoisia_tietoja_netissa__puolustusvoimat_alahti/7960007 ==Lähteet== Luokka: Suomen puolustusvoimat Luokka:2015
Sagelvan kalliopiirrokset

Sagelvan kalliopiirrokset sijaitsevat Tømmernesetissä Hamarøyssa Nordlandissa Norjassa. Kalliopiirroksia on vain kaksi ja ne esittävät peuraa. Piirroksien ajoitus on noin 8700 BP eli noin 7800 eaa. eli mesoliittinen kivikausi. == Kalliopiirrokset == === Nykyinen ja muinainen sijainti sekä ajoitus === Piirrokset on piirretty hiomalla gneissisen silokallion pinta rikki käyttäen kivityökaluja. Piirroskohde sijaitsee nykyisen Sagelvan joen läntisellä rannalla, joka viettää jyrkästi jokeen. Sagelva laskee Nervatnetin järven vedet Sagfjordeniin merelle. Norjassa vallitsee melko suuri yksimielisyys siitä, että kalliopiirrokset tehtiin useimmiten veden äärelle. Kuvioiden piirtämisen aikaan merenpinta oli nykyistä ylempänä. Jääkauden jälkeinen maankohoaminen on nostanut piirroskentän korkeuteen, joka on 48 metriä merenpinnan yläpuolella. Jos piirrokset tehtiin aivan vedenpinnan yläpuolelle, ne on voitu tehdä siihen kun meri ulottui tälle korkeudelle tai koska tahansa maankohoamisen laskettua merenrannan kauaksi pohjoiseen. Kuvien tyyli puolestaan viittaa norjalaisiin vanhoihin piirroksiin, joita tehtiin siellä mesoliittisen kivikauden aikana. Jos meri ulottui piirrosten alapuolelle, levisi se myös Nervatnetiin ja sen yläpuolisiin järviin, joita on 9 kilometrin matkalla useita. Piirrokset ajoitetaan tyylinsä perusteella ja maankohoamisen avulla noin 8700 BP eli 7800 eaa.. Skandinavian mannerjäätikkö oli siihen mennessä sulanut Islannin kokoiseksi jäätiköksi, jonka reuna sijaitsi tämän paikan lähettyvillä. Seutu itsessään oli ollut jäätöntä aluetta kauan, joka mahdollisti kasvillisuuden ja eläimistön vallata takaisin Norjan rannikon muita seutuja aikaisemmin. On siten hyvinkin todennäköistä, että myös täällä olisi voinut metsästää peruoja lisäelinkeinona. Vähän matkan päässä sijaitseekin preboreaalisen ilmastokauden asuinpaikka , jolla asian voi todistaa oikeaksi. Pyyntimenetelminä olisivat olleet peurojen pyyntikuoppien käyttö sekä vedestä metsästäminen. Nervatnetin vuono loi peuroille esteen niiden vaelluksilla ja niiden oli ylitettävä se yhdestä neljästä mahdollisesta kapeikosta. Sagelvan kohta oli kapeana siihen paras, ellei vuorovesi aiheuttanut virtauksia. Vuoroveden virtaukset aiheuttivat kapeikossa koskimaisen vuolteen, joka oli vaarallinen peuroille. Silloin olivat muut paikat mahdollisia, mutta ne vaativat pidemmän uintimatkan. Uivia peuroja metsästettiin todennäköisesti veneillä tai kajakeilla. Peuran kuvat liittynevät juuri tällaiseen metsästystapahtumaan. === Piirrokset === Peurat on piirretty naturalistisesti ja oikean kokoisiksi. Läntinen kuva on 2,77 metriä pitkä ja 1,47 leveä korkea. Toinen peura on osittain sammaleen ja jäkälän peittämä. Se on 2,34 metriä pitkä ja 1,41 metriä leveä. == Lähteet == * * Hesjedal, Anders: Helleristninger som tegn og tekst - En analyse av veideristningene i Nordland og Troms (tutkielma,), 1994 === Viitteet === == Aiheesta muualla == * Fire år med Bergkunstprosjektet 1996-1999: Riksantikvarens .... Riksantikvaren, Oslo 2000. Side 65. * Gutorm Gjessing, Arktiske helleristninger i Nord-Norge. Aschehoug, Oslo 1932. Side 36. Luokka:Norjan kalliopiirrokset Luokka:Hamarøy
Thong Song

Thong Song on yhdysvaltalaisen R&B-artisti; Sisqón kappale. Se julkaistiin Sisqón Unleash the Dragon-EP:n toisena singlenä 31. joulukuuta 1999. "Thong Song" sai neljä Grammy-ehdokkuutta sekä muita lukuisia palkintoja. Kappale saavutti Billboard Hot 100-listan sijan kolme, joka on Sisqón uran korkein sijoitus heti "Incompleten" jälkeen. Se oli myös maailmanlaajuisesti kansainvälinen menestys, saavutettuaan sijoituksia kymmenen parhaan joukossa lukuisilla Euroopan singlelistoilla. Listan kärkeen se pääsi muun muassa Ruotsissa ja Norjassa sekä sijalle kolme Isossa-Britanniassa, Alankomaissa ja Tanskassa. Kappale saavutti listan kärjen myös Uudessa-Seelannissa. ==Lähteet== Luokka:Vuoden 1999 kappaleet Luokka:Yhdysvaltalaiset R&B;-kappaleet
Burmanjänis

Burmanjänis (Lepus peguensis) on pienikokoinen jänislaji, joka painaa aikuisena 2–2,5 kilogrammaa. Siitä on eri lähteiden mukaan kaksi tai kolme alalajia, jotka elävät Kaakkois-Aasiassa alavilla mailla ja jokilaaksoissa. == Lähteet == Luokka:Jäniseläimet
Clarksville

Clarksville on kaupunki Tennesseen osavaltiossa Yhdysvalloissa. Se on asukasmäärältään osavaltion viidenneksi suurin kaupunki Memphisin, Nashvillen, Knoxvillen ja Chattanoogan jälkeen. Kaupungin asukasluku vuoden 2010 väestönlaskennassa oli 132 957 ja vuoden 2014 arvioitu väkiluku oli 135 990\. == Tunnettuja asukkaita == * Roy Acuff, kantrimuusikko * Jimi Hendrix, rockmuusikko * Shawn Marion, koripalloilija * Wilma Rudolph, moninkertainen olympiavoittaja * James Storm, showpainija * Allen Tate, runoilija * Mageina Tovah, näytteilijä * Robert Penn Warren, runoilija * Bubba Wells, koripalloilija Luokka:Tennesseen kaupungit
Amanecer

Amanecer on Edurnen kappale, jolla hän edusti Espanjaa vuoden 2015 Eurovision laulukilpailussa Wienissä. Kappaleen ovat säveltäneet Tony Sánchez-Ohlsson, Peter Boström ja Thomas G:son, ja sen on sanoittanut Sánchez- Ohlsson.http://www.eurovision.tv/page/history/year/participant- profile/?song=32623 Kappale lauletaan espanjan kielellä.http://www.eurovision.tv/event/lyrics?event=2083&song;=32623 Kappale pääsi suoraan finaaliin, sillä Espanja on yksi kilpailun suurista rahoittajamaista. Finaalissa Edurne esiintyi numerolla 21. Kappale sai 15 pistettä ja jäi sijalle 21. == Lähteet == Luokka:Espanjan euroviisuedustuskappaleet Luokka:Vuoden 2015 euroviisuedustuskappaleet
Give Your Heart a Break

Give Your Heart a Break on yhdysvaltalaisen laulaja-lauluntekijä Demi Lovaton kappale. Se julkaistiin toisena ja viimeisenä singlenä hänen kolmannelta, Unbroken-studioalbumilta 23. tammikuuta 2012. Kappaleen sanoittivat ja tuottivat Josh Alexander ja Billy Steinberg. "Give Your Heart a Break" on dancepopballadi, joka sisältää lukuisten instrumenttien kuten rumpujen, viulun ja kielien käyttöä. Kriitikkojen mukaan kahdella jälkimmäisellä soittimella soitetut osuudet muistuttavat niitä, joita käytetään Coldplayn kappaleessa "Viva la Vida". "Give Your Heart a Break" sai myönteisen vastaanoton musiikkikriitikoilta, jotka ylistivät kappaleen tuotantoa sekä hänen esittämiä sanojaan. Kappale debytoi Billboard Hot 100-listan sijalla seitsemänkymmentäkaksi ja pääsi parhaimmillaan sijalle kuusitoista. Billboard Pop Songs-listalla kappale saavutti listan kärjen. Uudessa-Seelannissa kappale debytoi sijalla kaksikymmentäkaksi ja nousi parhaimmillaan sijalle yhdeksän. Tämä oli ensimmäisen kerta kun Lovatolla on kaksi singleä kymmenen parhaan joukossa samalta albumilta ja samassa valtiossa. ==Lähteet== Luokka:Vuoden 2012 kappaleet Luokka:Demi Lovaton kappaleet
Mervi Heikkilä

Mervi Heikkilä (s. 21. helmikuuta 1974 Alajärvi) on suomalainen kirjailija ja Seinäjoen kaupunginkirjaston kirjastotoimenjohtaja. Hän kirjoittaa pääasiassa lasten- ja nuortenkirjoja. Heikkilän teos Louhen liitto (2015) oli Topelius- palkintoehdokkaana vuonna 2016. Raadin mukaan kirjassa yhdistyvät taidokkaasti arki ja fantasia. Heikkilä hyödyntää kirjassa suomalaista mytologiaa ja kansanperinnettä. Heikkilä on saanut Suomen kirjastoseuran Jyvä-palkinnon Kirjastolehden parhaasta artikkelista vuosina 2003 (yhdessä Kari Levolan kanssa) ja 2007. Vuonna 2020 Heikkilä sai Lasten LukuVarkaus -palkinnon teoksestaan Jaan ja Jäähammas. Heikkilä on koulutukseltaan filosofian maisteri. Hän asuu Kuortaneella. ==Tuotanto== ===Runokirjat=== * Lupsukieli, ilomieli: Tassulan väen runoja, SudenHenki 2007 (ISBN 978-952-5660-10-4) * Yöpuu: Höyhensaarten runoja, kuvittanut Heli Pukki, Kirjapaja 2008 (ISBN 978-951-607-658-7) * Mansikki ja moni MUU: runoja, kuvittanut Virpi Penna, Kirjapaja 2009 (ISBN 978-951-607-883-3) ===Lasten- ja nuortenkirjat=== * * * * * * * * * * * * ;Kummakylä-sarja * * * ;Aijalin saaren tarut -trilogia * * * ;Kirjoitusoppaat * * * ===Muut teokset=== * Satupiiri: seitsemän salaperäistä satua, muut kirjailijat: Seija Gauffin; Tarja Leinonen; Jussi Matilainen, Rumus Äänituotanto 2011 (CD-äänilevy ISBN 978-952-67400-8-9) (MP3 ISBN 978-952-67400-9-6) * Satupiiri: kahdeksan kiehtovaa kertomusta, äänikirja muut kirjailijat: Seija Gauffin; Tarja Leinonen; Jussi Matilainen, Muruja-kustannus 2011 (ISBN 978-952-5907-06-3) * Rakkaani, romaanihenkilö, muut toimittajat: Päivi Artikainen; Kirsi Haapamatti; Merja Mäki, Avain 2014 (ISBN 978-952-304-048-9) * ==Lähteet== Luokka:Suomalaiset lasten- ja nuortenkirjailijat Luokka:Suomalaiset runoilijat Luokka:Vuonna 1974 syntyneet Luokka:Elävät henkilöt
Adriano Olivetti

Adriano Olivetti (1901–1960) oli italialainen Olivetti-yrityksen perustaja. Hän sai perintönä pienen Torinon lähistöllä sijainneen kirjoituskoneverstaan ja kehitti siitä yhden maailman johtavista konttorikoneyhtiöistä. Olivetti oli vakaumuksellinen kommunismin vastustaja. Sen vuoksi hän ei hyväksynyt työehtosopimustoimintaa. Sen sijaan hän jakoi työntekijöilleen osan yrityksen voitosta ja otti heidän edustajansa yhtiön hallintoon. Olivetti perusti vuonna 1947 Movimento Comunità -puolueen, jonka aatepohja oli lähellä kristillisdemokraatteja. Sen menestys jäi paikalliseksi. == Lähteet == Luokka:Italialaiset liikemiehet Luokka:Olivetti Luokka:Vuonna 1901 syntyneet Luokka:Vuonna 1960 kuolleet
L.A. Beast

Kevin Thomas Strahle (s. 6. tammikuuta 1984 Ridgewood, New Jersey), tunnetaan myös nimellä L.A. Beast, on ammattilainen kilpailuhenkinen syöjä joka ylläpitää haastepainotteista kanavaa YouTubessa. Strahle aloitti videoiden kuvaamisen asuessaan Los Angelesissä, Kaliforniassa ennen muuttamistaan takaisin kotikaupunkiinsa Ridgewoodiin, New Jerseyyn, josta hän on muuttanut nykyiseen asuinpaikkaansa Kalifornian Santa Monicaan. Toukokuussa 2015 hänen kanavallaan oli yli miljoona tilaajaa, yli 150 miljoonaa näyttökertaa sekä hänen kanavansa oli 1 407 tilatuin kanava YouTubessa. Internet-esiintymistensä lisäksi hän on esiintynyt televisio-ohjelmissa The Tonight Show with Jay Leno, The Today Show Australia ja Tosh.O. Strahle on hyvin tunnettu hänen äärimmäisestä kestävyydestään pitkittävissä, kivuliaissa ja näennäisesti mahdottomissa haasteissa. Strahle ylläpiti aktiivisesti myös onnistuneen lopputuloksen aikaansaanutta kampanjaa, jonka tarkoituksena oli tuoda 1990-luvun alkupuolella valmistettua ja markkinoitua Crystal Pepsi- virvoitusjuomaa takaisin markkinoille. Juoman jälleenmyynti aloitettiin Yhdysvalloissa ja Kanadassa vuonna 2016. ==Lähteet== Luokka:Yhdysvaltalaiset tubettajat Luokka:Vuonna 1984 syntyneet Luokka:Elävät henkilöt
Rocco van Rooyen

Rocco van Rooyen (s. 23. joulukuuta 1992) on eteläafrikkalainen keihäänheittäjä. Van Rooyen sijoittui kuudenneksi alle 20-vuotiaiden MM- kilpailuissa 2010. Hän voitti alle 20-vuotiaiden Afrikan-mestaruuden 2011. Hän oli 2014 kuudes sekä Glasgow'n Kansainyhteisön kisoissa että Marrakechin Afrikan-mestaruuskilpailuissa. Hän karsiutui loppukilpailusta Pekingin MM- kilpailuissa 2015, Rio de Janeiron olympialaisissa 2016, Lontoon MM- kilpailuissa 2017 ja vuodelle 2021 siirretyissä Tokion olympialaisissa. Van Rooyen heitti ennätyksensä 85,97 Parowissa 27. helmikuuta 2021. == Lähteet == Luokka:Eteläafrikkalaiset keihäänheittäjät Luokka:Vuonna 1992 syntyneet Luokka:Elävät henkilöt
Saša Jovović

Saša Jovović (s. 6. syyskuuta 1986 Čačak, Jugoslavia) on serbialainen jalkapalloilija, joka edustaa Ykkösessä pelaavaa FF Jaroa. Hän on pelipaikaltaan hyökkääjä. Jovović on Borac Čačakin kasvatti. Hän on pelannut urallaan Montenegron pääsarjassa Jezero Plavissa, Rudar Pljevljassa, OFK Grbaljissa, Mornar Barissa sekä OFK Petrovacissa. Jovović oli mukana voittamassa Montenegron tuplamestaruutta Rudar Pljevljassa kaudella 2009–2010. Suomessa hän on aikaisemmin edustanut Ykkösessä kaudella 2013 pelannutta Oulun Palloseuraa. Jovović liittyi Kakkosessa pelanneen PS Kemi Kingsin riveihin loppukaudesta 2014 ja oli tärkeässä roolissa nostamassa joukkuetta Ykköseen, tehden voittomaalin molemmissa nousukarsintaotteluissa Vasa IFK:ta vastaan.Soccerway.com – PS Kemi vs. VIFK 1 - 0 Soccerway.com – VIFK vs. PS Kemi 0 - 3 ==Lähteet== Luokka:Serbialaiset jalkapalloilijat Luokka:Vuonna 1986 syntyneet Luokka:Elävät henkilöt
Pensasjänis

Pensasjänis (Lepus saxatilis) on Afrikan eteläosissa elävä suurikokoinen jänislaji, joka painaa aikuisena keskimäärin 3,5 kg. Afrikassa elävien jänisten luokittelussa on tapahtunut monia muutoksia; pensasjäniksellä on monia alalajeja. Pensasjäniksiä tavataan Etelä-Afrikassa, Lesothossa, Namibiassa Swazimaassa ja Zimbabwessa. == Katso myös == * Lepus saxatilis Animal Diversity Web == Lähteet == Luokka:Jäniseläimet
Michael Gove

Michael Andrew Gove (s. 26. elokuuta 1967, Edinburgh) on brittiläinen konservatiivipuolueen poliitikko ja Yhdistyneen kuningaskunnan ympäristö-, ravinto- ja maalaisasiain ministeri kesäkuusta 2017 lähtien. Hän toimi oikeusministerinä toukokuusta 2015 heinäkuuhun 2016, ja opetusministerinä vuosina 2010–2014. Parlamenttiin hänet valittiin ensimmäisen kerran vuonna 2005. Yhdistyneen kuningaskunnan EU-kansanäänestystä edeltäneessä kampanjoinnissa Gove oli yksi näkyvimmistä Britannian eroa EU:sta kannattaneista poliitikoista Boris Johnsonin ohella. Hänen on sanottu olleen se, joka sai Johnsonin kääntymään EU-eron kannalle. Johnson oli aiemmin suhtautunut melko myönteisesti Britannian EU-jäsenyyteen. 30\. kesäkuuta 2016 Gove yllätti poliittiset piirit vetämällä tukensa pois Johnsonilta ja asettumalla itse ehdolle konservatiivipuolueen puheenjohtajaksi ja Britannian seuraavaksi pääministeriksi. Hän oli siihen asti esiintynyt vankkana Johnsonin tukijana ja sanonut, ettei hänellä ole aikomusta pyrkiä pääministerin virkaan. Johnson sai kuulla Goven päätöksestä median välityksellä ja luopui ehdokkuudestaan muutamaa tuntia myöhemmin. Tapahtumaketju heikensi Goven mainetta, eikä häntä valittu puheenjohtajaksi. ==Lähteet== == Aiheesta muualla == Luokka:Yhdistyneen kuningaskunnan konservatiivipuolueen poliitikot Luokka:Yhdistyneen kuningaskunnan alahuoneen jäsenet Luokka:Yhdistyneen kuningaskunnan oikeusministerit Luokka:Yhdistyneen kuningaskunnan opetusministerit Luokka:Yhdistyneen kuningaskunnan ympäristöministerit Luokka:Vuonna 1967 syntyneet Luokka:Elävät henkilöt
Psyyke (yhtye)

Psyyke on vuonna 1982 perustettu porilainen rockyhtye, joka oli yksi Suomen ensimmäisiä goottirock/post punk-yhtyeitä yhdessä muun muassa Mustan Paraatin ja toisen porilaisyhtyeen Hexenhausin kanssa. == Historia == Psyyke aloitti toimintansa nimellä Arbeit macht frei, joka nopeasti lyheni muotoon Arbeit ja muuttui edelleen yhtyeen nykyiseksi nimeksi. Vuonna 1983 Psyyke julkaisi omakustanteena singlen Temppeli, B-puolellaan kappale Neondertal. Pari vuotta myöhemmin yhtye muutti tyyliään Dingon menestyksen ja porirock-buumin myötä pop-vaikutteiseksi ja sai levytyssopimuksen Finnlevyn kanssa. Lopputulokseksi jäi ainoastaan yksi Kräk-levymerkille tehty maxisingle sekä keikkailua Dingon jäähallikiertueen lämmittelijänä,Psyyke Mikseri.net. Viitattu 24.5.2015. jonka jälkeen yhtye lopetti. Vuonna 1984 osa yhtyeen jäsenistä perusti sivuprojektiksi Wolfmenin, josta myöhemmin muodostui soittajien ykkösbändi. Psyyke aktivoitui uudelleen vuonna 1996, jolloin julkaistiin kokoelma-CD Päästä eläin esiin. Se sisälsi myös yhden kokonaan uuden kappaleen sekä uudet versiot yhtyeen debyyttisinglen kappaleista. Psyyke aloitti keikkailun jälleen 2000-luvulla helsinkiläisen Silent Scream -yhtyeen Matthew Pallasojan innoittamana ja vuonna 2014 Svart Records julkaisi kokoelman, joka sisältää yhtyeen kaiken vuosina 1983–1985 äänittämän materiaalin. == Diskografia == ;Kokoelmat *Päästä Eläin Esiin (1996) *Äänitteitä 1983–1985 (2013) *1983–1985 (2014) ;Singlet *Temppeli (1983) *Ruusutarha (1986) == Lähteet == Luokka:Suomalaiset goottirockyhtyeet Luokka:Porin musiikki
Kiinanjänis

Kiinanjänis (Lepus sinensis) on pienikokoinen jänislaji, joka painaa aikuisena 1,2–2 kg. Sen selkäpuoli ja rinta ovat kastanjanruskeat, häntä ruskea ja vatsapuoli vaaleampi. Korvien kärjissä on kolmiomaiset kuviot. Karva on lyhyttä, suoraa ja melko karkeaa. Kiinanjäniksiä tavataan Kiinassa Jangtse- joen eteläpuolella, Taiwanissa ja Vietnamissa. == Lähteet == Luokka:Jäniseläimet
Satu Kettunen

Satu Kettunen (s. 1979) on suomalainen kuvittaja. Hän sai vuoden 2015 Rudolf Koivu -palkinnon kirjoittamastaan ja kuvittamastaan lastenkirjasta Otso Aarnisen salaperäinen seikkailu (Tammi, 2014). Lisäksi hän on voittanut Tiiliskivi-palkinnon Inka Nousiaisen kirjoittamasta ja Kettusen kuvittamasta lastenkirjasta Yökirja vuonna 2015. Kettunen on opiskellut taidekasvatusta ja vaatesuunnittelua Taideteollisessa korkeakoulussa. Hänen kuvituksiaan on julkaistu useissa lehdissä, ja hän on osallistunut useisiin näyttelyihin. == Lähteet == ==Aiheesta muualla== * Satu Kettusen kotisivu Luokka:Suomalaiset kuvittajat Luokka:Suomalaiset lasten- ja nuortenkirjailijat Luokka:Vuonna 1979 syntyneet Luokka:Elävät henkilöt
I Am Yours (The Makemakesin kappale)

I Am Yours on The Makemakesin esittämä kappale, joka edusti Itävaltaa vuoden 2015 Eurovision laulukilpailussa. Kappale pääsi suoraan kilpailun finaaliin, koska Itävalta oli voittanut edellisen vuoden kilpailun. Se sijoittui finaalissa jaetulle viimeiselle sijalle Saksan kanssa, eikä saanut ainuttakaan pistettä. ==Lähteet== Luokka:Vuoden 2015 euroviisuedustuskappaleet Luokka:Itävallan euroviisuedustuskappaleet
Riina Vuokko

Riina Vuokko (s. 5. syyskuuta 1975) on kirjallisuuden suomentaja, joka kääntää erityisesti kiinankielistä kirjallisuutta suoraan kiinasta. Hän suomentaa myös englanninkielistä kirjallisuutta. Vuonna 2014 Vuokolle myönnettiin kirjallisuuden valtionpalkinto Mo Yanin romaanin Seitsemän elämääni suomennoksesta. Vuonna 2015 hän sai ensimmäistä kertaa myönnetyn Jarl Hellemann -palkinnon Mo Yanin Viinamaa-teoksen suomentamisesta. Vuokko valmistui humanististen tieteiden kandidaatiksi Itä-Aasian tutkimuksesta Helsingin yliopistosta vuonna 2001. == Suomennoksia== * * * * * * * * * * * * * * ;Oppikirja * ShaoLan Hsueh: Chineasy – kiinaa helposti, Tammi, 2015. ISBN 978-951-31-8521-3 == Lähteet == Luokka:Suomentajat Luokka:Vuonna 1975 syntyneet Luokka:Elävät henkilöt
Siim

Siim on virolainen etunimi: * Siim Kallas (s. 1948), poliitikko * Siim Liivik (s. 1988), suomalais-virolainen jääkiekkoilija * Siim Luts (s. 1989), jalkapalloilija * Siim Sellis (s. 1987), maastohiihtäjä * Siim-Tanel Sammelselg (s. 1993), mäkihyppääjä Luokka:Etunimet
Ahto Numminen

Ahto Teodor Numminen (31. maaliskuuta 1908 Hollola – 15. joulukuuta 1984 HelsinkiAhto Nummisen kuolinilmoitus (maksullinen artikkeli) Helsingin Sanomat 5.1.1985, HS Aikakone. Viitattu 24.4.2018.) oli suomalainen heraldikko ja graafinen suunnittelija. Numminen on suunnitellut Kauniaisten vaakunan ja alkuperäisen Keski-Suomen maakuntatunnuksen, joka on metso. Hän on suunnitellut uudelleen 1967 vanhan pohjalta Lahden vaakunan. Hän on ollut opettajana Lahden Taideteollisessa oppilaitoksessa. Yhdessä Olof Erikssonin kanssa hän on tehnyt Tekstauskirjan (Otava, 1960). == Lähteet == Luokka:Suomalaiset graafiset suunnittelijat Luokka:Suomalaiset heraldikot Luokka:Vuonna 1908 syntyneet Luokka:Vuonna 1984 kuolleet
Sheila Young

Sheila Grace Young-Ochowicz (o.s. Young, s. 14. lokakuuta 1950 Birmingham, Michigan) on yhdysvaltalainen pikaluistelun ja ratapyöräilyn moninkertainen arvokisamitalisti. == Pikaluistelu == Young saavutti Innsbruckin olympialaisissa 1976 kultaa 500 metrin luistelussa ajalla 42,76, hopeaa 1 500 metrillä ajalla 2.17,06 ja pronssia 1 000 metrillä ajalla 1.29,14. Sapporon olympialaisissa 1972 hän oli 500 metrillä neljäs. Hän voitti sprinttimaailmanmestaruuden Oslossa 1973, Göteborgissa 1975 ja Berliinissä 1976 sekä sijoittui seitsemänneksi 1981 ja kahdeksanneksi 1972. Yleisluistelun MM-kilpailuissa hän sai pronssia 1975 ja 1976 sekä sijoittui neljänneksi 1974. == Maailmanennätykset == Laji Tulos Paikka Päivä 500 m 41,8 Davos 19. tammikuuta 1973 sprinttiottelu 173,450 Davos 19.–20. tammikuuta 1973 500 m 40,91 Davos 31. tammikuuta 1976 3 000 m 40,68 Inzell 13. maaliskuuta 1976 sprinttiottelu 166,210 Inzell 12.–13. maaliskuuta 1976 == Henkilökohtaiset ennätykset == Matka Aika Paikka Päivä 500 m 40,68 Inzell 13. maaliskuuta 1976 1 000 m 1.24,38 Inzell 13. maaliskuuta 1976 1 500 m 2.14,68 Davos 31. tammikuuta 1976 3 000 m 5.02,88 Madonna di Campiglio 26. tammikuuta 1976 == Ratapyöräily == Young voitti eräajon maailmanmestaruuden San Sebastiánissa 1973, Monteroni di Leccessä 1976 ja Brnossa 1981. Hän sai samassa lajissa MM- hopeaa 1982 sekä MM-pronssia 1972 ja 1975. Eräajon Yhdysvaltojen-mestaruuden hän voitti 1971, 1973, 1976 ja 1981. == Lähteet == Luokka:Yhdysvaltalaiset pikaluistelijat Luokka:Yhdysvaltalaiset ratapyöräilijät Luokka:Yhdysvaltalaiset olympiamitalistit Luokka:Vuonna 1950 syntyneet Luokka:Elävät henkilöt
Micheal Haley

Micheal Haley (s. 30. maaliskuuta 1986) on kanadalainen jääkiekkoilija, joka pelaa NHL-joukkue Ottawa Senatorsin organisaatiossa. == Ura == Haley siirtyi 19. toukokuuta 2008 vapaana agenttina kahden suunnan sopimuksella New York Islandersiin. Kauden 2009–2010 aikana Haley teki debyyttinsä NHL:ssä New Jersey Devilsiä vastaan 10. huhtikuuta 2010. Hän tappeli ottelussa Rod Pelleytä vastaan. Ensimmäisen maalinsa NHL:ssä Haley teki 11. helmikuuta 2011 Pittsburgh Penguinsin maalivahti Brent Johnsonia vastaan. Saman ottelun aikana hän keräsi 39 rangaistusminuuttia. 1\. heinäkuuta 2012 Haley teki vapaaksi agentiksi siirryttyään kahden vuoden sopimuksen toisen New Yorkista kotoisin olevan joukkueen Rangersin kanssa. Haley teki vuoden sopimuksen San Jose Sharksin kanssa 10. heinäkuuta 2014. Marraskuussa 2020 Haley teki vapaana agenttina yksivuotisen sopimuksen Ottawa Senatorsin kanssa. https://www.tsn.ca/ottawa-senators-sign-forward-nick-haley-to-one-year-two- way-deal-1.1551640 == Tilastot == 2006–2007 South Carolina Stingrays ECHL 7 5 1 6 13 – – – – – 2007–2008 Bridgeport Sound Tigers AHL 36 2 2 4 75 – – – – – Utah Grizzlies ECHL 28 11 8 19 115 14 7 6 13 49 2008–2009 Bridgeport Sound Tigers AHL 45 5 3 8 99 5 1 0 1 10 2009–2010 Bridgeport Sound Tigers AHL 65 6 8 14 196 3 0 0 0 4 New York Islanders NHL 2 0 0 0 9 – – – – – 2010–2011 Bridgeport Sound Tigers AHL 50 12 10 22 144 – – – – – New York Islanders NHL 27 2 1 3 85 – – – – – 2011–2012 Bridgeport Sound Tigers AHL 51 15 10 25 125 3 0 0 0 2 New York Islanders NHL 14 0 0 0 57 – – – – – 2012–2013 Connecticut Whale AHL 69 10 13 23 170 – – – – – New York Rangers NHL 9 0 0 0 12 2 0 0 0 0 2013–2014 Hartford Wolf Pack AHL 53 7 11 18 131 – – – – – 2014–2015 Worcester Sharks AHL 68 18 13 31 106 4 2 1 3 2 San Jose Sharks NHL 4 0 0 0 11 – – – – – 2015–2016 San Jose Barracuda AHL 41 12 11 23 52 – – – – – San Jose Sharks NHL 16 1 0 1 48 – – – – – 2016–2017 San Jose Sharks NHL 58 2 10 12 128 – – – – – 2017–2018 Florida Panthers NHL 75 3 6 9 212 – – – – – 2018–2019 Florida Panthers NHL 24 1 2 3 30 – – – – – Springfield Thunderbirds AHL 2 1 1 2 7 – – – – – San Jose Sharks NHL 19 1 2 3 45 11 0 0 0 18 2019–2020 New York Rangers NHL 22 1 0 1 50 – – – – – 2020–2021 Ottawa Senators NHL 4 0 0 0 5 – – – – – 11 kautta yhteensä NHL 270 11 21 32 687 13 0 0 0 18 10 kautta yhteensä AHL 480 88 82 170 1105 15 3 1 4 18 == Lähteet == * * * === Viitteet === Luokka:Kanadalaiset jääkiekkoilijat Luokka:Ottawa Senatorsin pelaajat Luokka:Vuonna 1986 syntyneet Luokka:Elävät henkilöt
Äijö

Äijö on suomalainen sukunimi. Se on seuraavien henkilöiden sukunimi: * Esa Latva-Äijö (s. 1965), näyttelijä * Janne Äijö (s. 1977), rahoituksen professori * Juhani Äijö (1941–2013), painonnostaja * Lauri Äijö (1917–2004), pommituslentäjä ja Mannerheim-ristin ritari * Maarit Hurmerinta, o.s. Äijö (s. 1953), laulaja * Marko Äijö, ent. Rauhala (s. 1959), ohjaaja, televisiotuottaja, käsikirjoittaja ja näyttelijä. ==Aiheesta muualla== * Äijö. Sukulinkkejä-blogi.
Fluorietanoli

Fluorietanoli (C2H5OF) on etanolin fluorattuihin johdannaisiin kuuluva orgaaninen yhdiste. Yhdistettä on käytetty jyrsijämyrkkynä, mutta nykyään sillä ei sen suuresta myrkyllisyydestä johtuen ole juurikaan käyttökohteita. ==Ominaisuudet== Fluorietanoli on huoneenlämpötilassa väritöntä nestettä. Se liukenee erittäin hyvin veteen ja moniin orgaanisiin liuottimiin kuten etanoliin, dietyylieetteriin ja kloroformiin. Hyvin elektronegatiivisen fluoriatomin aiheuttaman induktiivisen efektin vuoksi yhdiste on etanolia happamampi ja sen pKa-arvo on 14,4. Fluorietanolin reaktiot ovat tyypillisiä alkoholeille ja se esimerkiksi voidaan hapettaa fluoriasetaldehydiksi ja edelleen fluorietikkahapoksi. Karboksyylihappojen kanssa se muodostaa estereitä, alkeenien kanssa eettereitä ja isosyanaattien kanssa karbamaatteja.Arthur J. Elliott: Fluorethanols, Kirk-Othmer Encyclopedia of Chemical Technology, John Wiley & Sons, New York, 2000. Viitattu 24.5.2015 Fluorietanoli on erittäin myrkyllistä ja sen LD50-arvo hiirillä on 10 mg/kg. Yhdisteen myrkyllisyys johtuu siitä, että se hapettuu elöimissä alkoholidehydrogenaasin vaikutuksesta fluorietikkahapoksi, joka on voimakas sitruunahappokierron inhibiittori. ==Valmistus ja käyttö== Fluorietanolia voidaan valmistaa kaliumfluoridin ja 2-kloorietanolin välisellä reaktiolla 145 °C:n lämpötilassa glykolien toimiessa liuottimena. Muita tapoja valmistaa yhdistettä ovat esimerkiksi etyleenioksidin ja vetyfluoridin välinen reaktio tai kloorietyyliasetaatin tai bromietyyliasetaatin fluoraus elohopea-, hopea- tai kaliumfluoridin avulla. Fluorietanolia on aikaisemmin käytetty jyrsijämyrkkynä. Lisäksi 18F-isotoopilla isotooppileimattua fluorietanolia on käytetty radiodiagnostiikassa. ==Lähteet== Luokka:Primääriset alkoholit
Ahto (sukunimi)

Ahto on suomalainen sukunimi. Se on seuraavien henkilöiden sukunimi: * Kaarlo Ahto (1875–1947), merikapteeni ja merenkuluntarkastaja * Sampo Ahto (s. 1938), yleisesikuntaeversti ja sotahistorioitsija * Yrjänä Ahto (s. 1951), Fujitsun toimitusjohtaja * Saku ja Esa Ahto, Egon Meurosen sarjakuva
Eriah Hayes

Eriah Joseph Hayes (s. 7. heinäkuuta 1988) on yhdysvaltalainen jääkiekkoilija, joka pelaa San Jose Sharksin organisaatiossa. == Ura == 5\. huhtikuuta 2013 San Jose Sharks kiinnitti Hayesin vapaiden pelaajien markkinoilta tulokassopimuksella. 3\. tammikuuta 2014 36 pelatun AHL-pelin jälkeen Hayes nostettiin Worcester Sharksista San Josen NHL-kokoonpanoon. Myrskyn vuoksi Hayes ei ehtinyt pelaamaan 4. tammikuuta pelattuun otteluun Colorado Avalanchea vastaan, mutta 6. tammikuuta hän pääsi tekemään debyyttinsä NHL:ssä San Josen voitettua Chicago Blackhawksin rangaistuslaukauksilla lukemin 3-2. 30\. tammikuuta Hayes teki ensimmäisen maalinsa NHL:ssä Calgary Flamesin maalivahti Karri Rämöä vastaan. 11\. lokakuuta 2014 San Josen toimitusjohtaja Doug Wilson ilmoitti Hayesin tiputtamisen takaisin Worcesteriin. == Tilastot == 2012-2013 Worcester Sharks AHL 7 3 1 4 4 - - - - - 2013-2014 Worcester Sharks AHL 59 12 9 21 43 - - - - - San Jose Sharks NHL 15 1 0 1 2 - - - - - 2014-2015 Worcester Sharks AHL 59 8 17 25 40 4 1 2 3 0 San Jose Sharks NHL 4 0 0 0 2 - - - - - 2 kautta yhteensä NHL 19 1 0 1 4 - - - - - 3 kautta yhteensä AHL 125 23 27 50 87 4 1 2 3 0 == Lähteet == * * * === Viitteet === Luokka:Vuonna 1988 syntyneet Luokka:Elävät henkilöt Luokka:Yhdysvaltalaiset jääkiekkoilijat
Johanna Basford

Johanna Basford (s. 15. huhtikuuta 1983 Skotlanti) on skotlantilainen kuvittaja, joka on tullut tunnetuksi aikuisille suunnatuista värityskirjoistaan. Niistä ensimmäinen, vuoden 2013 Secret Garden, on julkaistu yli 20 kielellä ja sitä on myyty maailmanlaajuisesti 1,4 miljoonaa kappaletta. Basford on valmistunut Dundeen yliopistoon kuuluvasta Duncan of Jordanstone College of Art and Designista vuonna 2005. ==Bibliografia== * Secret Garden (2013) * Enchanted Forest: An Inky Quest and Colouring Book (2015) ==Lähteet== ==Aiheesta muualla== * Johanna Basfordin kotisivut Luokka:Englantilaiset kuvittajat Luokka:Skotlantilaiset henkilöt Luokka:Elävät henkilöt
Lipasti

Lipasti on suomalainen sukunimi alunperin Ilmajoelta Se on muun muassa seuraavien henkilöiden sukunimi tai sukunimen osa: * Anni Lipasti (s. 1987), pesäpalloilija * Irja Sarnama, o.s. Lipasti (1905–2000), yleisurheilija * Jouni Oja-Lipasti (s. 1985), pesäpalloilija * Keijo Kuja-Lipasti (s. 1953), Kauhajoen kaupunginjohtaja * Kirsi Ala-Lipasti (s. 1991), pesäpalloilija * Matias Lipasti (s. 1997), kreikkalais-roomalaisen tyylin painija * Roope Lipasti (s. 1970), kirjailija ja toimittaja * Sarika Lipasti, (s. 1973), teatteritaiteen opettaja, taidealan yrittäjä ja ääninäyttelijä * Tilda Lipasti (s. 1998), kolmiloikkaaja. * Ilkka Lipasti (s. 1961), kirjailija ja yritysjohtaja ==Kuvitteelliset henkilöt== *Tyyne Lipasti eli Tyyne Syväskökkö- Lipasti, on Vesa-Matti Loirin esittämä naishahmo Spede Show- ja Vesku Show -ohjelmissa
Olavi Huikari

Ransa Olavi Huikari (26. maaliskuuta 1923 – 2. toukokuuta 2015Kuolinilmoitus Helsingin Sanomat 24.5.2015, s. C29) oli suomalainen metsätieteilijä ja professori. Hän oli suometsätieteen professori, Metsäntutkimuslaitoksen ylijohtaja.Kansallisbiografia (maksullinen) Metsäntutkimuslaitoksen johtajana hän pyrki voimakkaasti ja tarkoitushakuisesti edistämään valtavirran mukaisia mm. luonnolle haitallisia metsänhoitomenetelmiä ja tukahduttamaan metsähallinnon vallassa olevan näkemyksen vastaista objektiivista tutkimusta mm. vesakkomyrkkyjen haitoista. == Lähteet == ==Aiheesta muualla== *Olavi Huikarin muistokirjoitus Helsingin Sanomissa Luokka:Suomalaiset professorit Luokka:Suomalaiset metsätieteilijät Luokka:Vuonna 1923 syntyneet Luokka:Vuonna 2015 kuolleet Luokka:Metsäntutkimuslaitoksen ylijohtajat
Kalajoen kirjasto

Kalajoen kaupunginkirjasto on Kalajoen kaupungin ylläpitämä yleinen kirjasto. Kalajoen pääkirjasto palvelee kaupungin keskustassa, Kauppa- ja kulttuurikeskus Merran toisessa kerroksessa (Kalajoentie 1). Himangan kirjasto toimii Himangan kirkonkylällä, Raumankarin koulun läheisyydessä osoitteessa Leipämäentie 4. Kaupunginkirjastoon kuuluu myös kirjastoauto Kirjameri, joka kiertää Kalajoen kaupungin alueella. Tarjolla on myös verkkokirjasto ja lähikuntien kirjastojen kirjastovalikoima, sillä Kalajoen kaupunginkirjasto kuuluu Joki-kirjastoihin. Se on toukokuussa 2021 käynnistetty Pohjois- Pohjanmaan eteläosien yleisten kirjastojen kirjastokimppa. == Historia == Kaupunginkirjasto on entisen Oulun läänin vanhin kirjasto Pyhäjoen kirjaston kanssa. Kirjastotoiminta alkoi Kalajoella vuonna 1849, kun Helsingin yliopiston Pohjalaisen osakunnan ylioppilaat toimittivat Kalajoelle 25 nidettä käytettäväksi. Kyseinen kirjastotoiminta jäi kuitenkin lyhytikäiseksi. Vuonna 1865 alettiin seurakunnan varoilla perustaa kirjastoa. Projektia johti pastori K. Blåfeld. 1877 perustettiin toimikunta parantamaan kulunutta kokoelmaa. Vuonna 1967 avattiin kirjasto kunnan uuden virastotalon tiloissa. 1970-luvulla toimi pääkirjaston ohella kahdeksan sivukirjastoa. 1977 pääkirjasto sai toimitilat uudesta yläasteen rakennuskompleksista. Samana vuonna Kalajoelle hankittiin kirjastoauto, jolloin sivukirjastojen toiminta väheni. Vuonna 1978 kirjastoauto vastasi 40 prosentista kaikista kaupunginkirjaston lainoista. Uusissa tiloissa kirjaston toiminta laajeni. 80-luvulla aloitettiin äänitteiden ja videoiden lainaus. 1990-luvulla taidenäyttelyistä oli tullut kiinteä osa kirjaston toimintaa. Uusi pääkirjasto rakennettiin Kauppa- ja kulttuurikeskus Merran toiseen kerrokseen ja avattiin 14. syyskuuta 2018. Samoissa tiloissa toimivat myös Kahvila Kirja sekä kulttuuri- ja elokuvasali VirtaSali. == Tapahtumat == Kirjastoissa järjestetään kertaluontoisia ja vakituisia tapahtumia, kuten lasten satutunteja, näyttelyitä, poistomyyntejä ja kirjailijavierailuita. Myös useita lukupiirejä on tarjolla vuosittain. Vuonna 2019 Kalajoen kirjastoissa järjestettiin 145 tapahtumaa. Koronan vuoksi poikkeuksellisena vuonna 2020 toimintaa oli vähemmän, 114 tapahtumaa. == Lähteet == == Aiheesta muualla == * Kalajoen kirjaston sivut Luokka:Suomen kunnan- ja kaupunginkirjastot Luokka:Kalajoki
Alikoski

Alikoski on suomalainen sukunimi. Se on seuraavien henkilöiden sukunimi: * Aarno (Ali) Alikoski (s. 1959), laulaja ja lauluntekijä * Heikki Alikoski (1912–1997), tähtitieteilijä ja matemaatikko * Johannes Alikoski (1929–2014), kasvatustieteilijä ja professori * Mikko Alikoski (s. 1986), jääkiekkoilija ==Muita== * 1567 Alikoski, pikkuplaneetta
Kytömäki

Kytömäki on suomalainen sukunimi. Se on seuraavien suomalaisten henkilöiden sukunimi: * Anni Kytömäki (s. 1980), kirjailija * Juho Kytömäki (vuoteen 1906 Malkamäki, 1884–1959), opettaja, koulunjohtaja, rovasti ja tietokirjailija, kouluneuvos * Matti Kytömäki (s. 1986), pesäpalloilija * Mikko Kytömäki (s. 1984), pesäpalloilija * Pekka Kytömäki (s. 1975), runoilija ja kääntäjä, Anni Kytömäen veli * Tuomas Kytömäki (s. 1974), näyttelijä.
Akkanen

Akkanen on suomalainen sukunimi. Se on seuraavien henkilöiden sukunimi: * Juuso Akkanen (s. 1983), jääkiekkoilija * Karri Akkanen (s. 1984), jääkiekkoilija * Mauri Akkanen (1935–2020), opettaja, urheilija, kirjailija, toiminnanjohtaja ja sosiaalineuvos * Mika Akkanen (s. 1962), Turun kaupungin protokollapäällikkö * Ville Akkanen, oik. Vuoksinen (1894–1974), kirjailija.
Kasper (täsmennyssivu)

Kasper tarkoittaa muun muassa seuraavia: * Kasper, miehen etunimi * Kasper- nukke, Kasperteatterin käsinukkehahmo * Kasper, sukunimenä: ** Antero Kasper (1929–2010), suomalainen orkesterimuusikko ** Eira Kasper (s. 1951), Cygnaeus- palkittu suomalainen rehtori ** Gian-Franco Kasper (s. 1944), sveitsiläinen hiihdon järjestövaikuttaja ** Marco Kasper (s. 2004), itävaltalainen jääkiekkoilija ** Nolan Kasper (s. 1989), yhdysvaltalainen alppihiihtäjä ** Peter Kasper (s. 1974), itävaltalainen jääkiekkoilija. == Katso myös == * Kasperi (täsmennyssivu) Luokka:Luettelot henkilöistä sukunimen mukaan
Jari Kronholm

Jari ”Epe” Kalevihttp://www.aanitearkisto.fi/firs2/fi/kappale.php?Id=Myrsky+nousee Kronholm on suomalainen punk-laulaja, joka tunnetaan Lama-yhtyeestä, joka toimi vuosina 1979–1982 ja on soittanut reunion-konsertteja tämän jälkeen. Hän toimi myös Musta Paraati -yhtyeen kolmantena laulajana vuosina 1984–1985 laulaen yhtyeen toisella albumilla Käärmeet, sekä Satelliitti-yhtyeessä 1980-luvun loppupuolella ja The Ruts -coveryhtye Rude Boysissa. == Diskografia == Lama-yhtyeen diskografia *Musta Paraati: Myrsky nousee / Punainen salama (single, 1984) *Musta Paraati: Käärmeet (albumi, 1984) *Rude Boys: Rude Live! A Tribute To The Ruts (live-albumi, 2002) *Satelliitti: 1986 (ep, 2010) ==Lähteet== Luokka:Suomalaiset rocklaulajat Luokka:Punkmuusikot Luokka:Syntymävuosi puuttuu Luokka:Elävät henkilöt
Ahrenberg

Ahrenberg on muun muassa seuraavien henkilöiden sukunimi: * Carl Wilhelm Ahrenberg (1807–1880), suomalainen rehtori ja kouluolojen kehittäjä * Gaston Ahrenberg (1878–1921), suomalainen sotilasjohtaja, Uudenmaan rakuunarykmentin komentaja Suomen sisällissodassa * Jarl Ahrenberg (1902–1967), suomenruotsalainen runoilija * Johan Jacob (Jac.) Ahrenberg (1847–1914), suomalainen arkkitehti ja taidemaalari, Carl Wilhelm Ahrenbergin poika * Lolo Krusius-Ahrenberg (1909–2003), saksalaissyntyinen suomalainen historioitsija, professori * René Ahrenberg (1882–1941), suomenruotsalainen kirjailija
Noita (albumi)

Noita on Korpiklaanin yhdeksäs studioalbumi. Se julkaistiin 1. toukokuuta 2015. == Kappaleet == # # # # # # # # # # # (digipak-version bonuskappale) == Kokoonpano == * Jonne Järvelä – laulu, kitara * Jarkko Aaltonen – basso * Matti "Matson" Johansson – rummut * Sami Perttula – harmonikka * Tuomas Rounakari – viulu * Kalle "Cane" Savijärvi – kitara * Tuomas Keskimäki – sanoitukset == Arvostelut == * Angry Metal Guy: Angry Metal Guy: Album review * Blabbermouth: Blabbermouth: CD review * Imperiumi.net: Imperiumi.net: Levyarvio * Kaaoszine: Ennakkoarvio: Korpiklaani – Noita Viitattu 23.11.2022. * Keskisuomalainen: Keskisuomalainen: Levyarvio * Soundi: Soundi: Levyarvio == Lähteet == == Aiheesta muualla == * Noita discogs.com -sivustolla * Luokka:Korpiklaanin albumit Luokka:Vuoden 2015 albumit
Heinrich-Böll-säätiö

Heinrich-Böll-säätiö () on maailman suurin vihreä ajatushautomo. Ajatushautomotoiminta sai alkunsa vuonna 1987, ja nykyisen muotonsa säätiö sai vuonna 1997 kolmen saksalaisen vihreän säätiön yhdistyessä. Säätiö on nimetty kirjailija Heinrich Böllin mukaan. Tällä hetkellä säätiöllä on toimistoja yli 30 maassa ympäri maailman.https://www.boell.de/en/foreign-offices == Lähteet == == Aiheesta muualla == * Heinrich-Böll-säätiön verkkosivut Luokka:Saksalaiset järjestöt Luokka:Ajatushautomot
Mäkilä (Tuntematon sotilas)

Mäkilä on kuvitteellinen henkilö Väinö Linnan romaanissa Tuntematon sotilas. Hän on alikersantti, joka toimii komppanian talousaliupseerina. ==Mäkilän kuvaus Tuntemattomassa sotilaassa== Alikersantti Mäkilä esitellään romaanin ensimmäisen luvun III osassa, jossa hän ajautuu riitaan Hietasen kanssa, koska hän ei kapteeni Kaarnan käskystä huolimatta suostu luovuttamaan uusia saappaita sotamies Saloselle. Mäkilän kerrotaan olevan kotoisin Laihialta suuresta maalaistalosta. Laihialaiseen tapaan hän on hyvin nuuka. Mäkilä on myös romaanin ainoa uskovainen. Kenttähartaudessa hänen kerrotaan laulavan virsiä kauniilla äänellä. Kesällä 1942 Mannerheimin syntymäpäivänä romaanin 10. luvussa puolijoukkue varastaa Mäkilältä keittoastian tehdäkseen kiljua, mitä Mäkilä paheksuu Hietaselle hänen palauttaessaan astian. Mäkilä suostuu kuitenkin antamaan Hietaselle yhden silakan tämän krapulan vuoksi. Mäkilä kaatuu romaanin 14. luvussa viedessään kesällä 1944 ruokaa etulinjaan sotamies Uusitalon sijaan. Hänen viimeiset sanansa on suunnattu hevoselle: "Älä pelkää! Mennähän rauhas. Ei s'oo ihmises. S'oon suuremmas käres." ==Analyysi== Ilkka Malmberg näkee Tuntematonta sotilasta analysoivassa teoksessaan Mäkilän kuolemassa kristusmaisia piirteitä. Mäkilä kuolee ikään kuin Uusitalon puolesta ja hänen viimeiset sanansa muistuttavat Jeesuksen viimeisiä sanoja. Malmbergin mukaan uskonnollisuus on romaanissa monopolisoitu Mäkilälle. Malmberg 2007, s. 162–167. ==Mäkilä dramatisoinneissa== Edvin Laineen ohjaamassa elokuvassa (1955) Mäkilää näyttelee Vilho Siivola ja Rauni Mollbergin versiossa (1985) Jaakko KuusisaariTuntematon sotilas (1955): Tekijätiedot Elonet. Viitattu 24.5.2015.Tuntematon sotilas (1985): Tekijätiedot Elonet. Viitattu 24.5.2014.. Romaanin kolmannessa, Aku Louhimiehen vuoden 2017 filmatisoinnissa Mäkilä nähdään vain viisiosaisessa televisiosarjaversiossa. Häntä näyttelee Mikko Töyssy. ==Lähteet== * Linna, Väinö: Tuntematon sotilas. Porvoo, Helsinki, Juva: WSOY, 1954 * ===Viitteet=== Luokka:Tuntematon sotilas -romaanin henkilöhahmot Luokka:Kuvitteelliset aliupseerit
Lomapainajainen

Lomapainajainen () on vuonna 2014 ensi-iltansa saanut Frank Coracin ohjaama romanttinen komediaelokuva. Se on Adam Sandlerin ja Drew Barrymoren kolmas yhteistyössä syntynyt elokuva – kaksi ensimmäistä ovat The Wedding Singer ja Aina eka kerta. Lomapainajainen menestyi heikosti Yhdysvalloissa, mutta ulkomailla yleisömenestys oli parempi. == Juoni == Huonojen sokkotreffien jälkeen yksinhuoltajat Lauren ja Jim sopivat yhden asian: he eivät tapaa toisiaan enää koskaan. Kohtalon oikusta heidän tiensä kuitenkin kohtaavat, kun he ovat kirjautumassa sisään samaan hotelliin lastensa kanssa Afrikassa. Unelmaloman sijaan perheet joutuvat jakamaan ylellisen sviitin ja ovat jumissa toistensa seurassa viikon ajan. == Näyttelijät == == Aiheesta muualla == * Luokka:Vuoden 2014 yhdysvaltalaiset elokuvat Luokka:Yhdysvaltalaiset romanttiset komediat